Petras Ivoškus

Petras Ivoškus (1933 m. kovo 24 d. Aunuvėnuose, Telšių apskritis – 2012 m. birželio 4 d. Šiauliuose) – Lietuvos pedagogas, politinis kalinys, Šiaulių miesto politinis bei visuomenės veikėjas.

 Biografija 
Mokėsi Luokės progimnazijoje. 1951 m. už dalyvavimą pogrindinės moksleivių organizacijos veikloje suimtas ir nuteistas 25 metams kalėjimo bei 5 metams tremties. Kalėjo Salechardo, Išimbajaus, Vorkutos lageriuose. Dalyvavo pogrindžio veikloje ir grįžęs iš lagerių.

Baigė Šiaulių pedagoginį institutą. 1975 m. pradėjo dirbti Šiaulių Stasio Šalkauskio vidurinėje mokykloje, vėliau dirbo Tarpmokykliniame gamybinio mokymo kombinate, Jaunųjų technikų stotyje, Autotransporto mokymo komitete.

1988–1991 m. Lietuvos persitvarkymo sąjūdžio (LPS) dalyvis, LPS Šiaulių miesto tarybos narys. 1990–1995 m. Šiaulių savivaldybės tarybos deputatas. 1992–2003 m. Šiaulių Aukštabalio vidurinės mokyklos direktorius. Nuo 1995 m. Tėvynės sąjungos narys. 1995–1997 m. ir 1997–2000 m. Šiaulių miesto savivaldybės tarybos narys. Nuo 2003 m. LPS Šiaulių skyriaus pirmininkas, Lietuvos politinių kalinių ir tremtinių bendrijos Šiaulių skyriaus pirmininkas.https://www.savb.lt/biografinis-zinynas-siauliu-sviesuomene-nuo-1791-m-iki-siu-dienu/

1992 m. birželio mėn. apdovanotas Sausio 13-osios atminimo medaliu. Žmona Regina (g. 1942). Palaidotas Ginkūnų kapinėse.https://cemety.lt/public/deceaseds/2171143

 Bibliografija 
 Tikėjau laisve: prisiminimai. – Šiauliai: Šiaulių universiteto leidykla, 2005. – 131 p.: iliustr. – ISBN 9986-38-639-X
 Gyvenimo spūstyje: atsiminimai. – Šiauliai: Šiaulių universiteto leidykla, 2009. – 185 p.: iliustr. – ISBN 978-9986-38-987-3

 Šaltiniai 

Kategorija:Lietuvos rezistentai
Kategorija:Lietuvos mokyklų direktoriai
Kategorija:Šiaulių pedagogai
Kategorija:Šiaulių politikai